La regidora d'Igualtat assitix a la cloenda de la segona edició del curs de Krav Maga per a dones
05 de desembre 2017

![](/media/ql3kn3pf/93grupo-krav-maga-no-es-no_cuerpo.jpg)  
  

El curs Krav Maga: Tècniques de Defensa Personal per a Dones ha clausurat la segona edició. El dissabte 25 de novembre va tindre lloc la sessió de cloenda amb la presència dels organitzadors del Club de Lluita Camp de Morvedre i la Federació Valenciana de Lluita, a més de l'assistència de la regidora d'Igualtat de l'Ajuntament de Sagunt, María Giménez, com a institució col·laboradora.

Este taller de defensa personal ha sigut una de les activitats organitzades amb la col·laboració de la regidoria d'Igualtat de l'Ajuntament de Sagunt amb motiu de la celebració del 25N i que s'ha dut a terme en el pavelló José Veral els dies 11, 18 i 25 de novembre. El Club de Lluita Camp de Morvedre ha dut a terme enguany el projecte “No és No: una actuació global contra la violència”, del que formava part la segona edició del taller de defensa personal per a dones impartit per l'instructor de Krav Maga, Fernando Bazataqui, i que va comptar amb la presència de les psicòlogues de la Facultat de Psicologia de la Universitat de València, Sonia Martínez Sanchís i María José Gómez.

Amb la participació del Club de Lluita Camp de Morvedre per segon any consecutiu en l'organització de tallers i conferències amb motiu de la celebració del 25N, el club pretén conjuminar la seua labor de foment de valors morals, educatius i de salut que porta implícita la pràctica de l'esport, amb el compromís que ha de prendre tota la societat contra la violència en general i espacialment contra la violència cap a les dones.

Les activitats desenvolupades enguany pel Club de Lluita s'han complementat amb la presentació que va tindre lloc el 18 d'octubre en el Centre Cultural Mario Monreal de l’App Liad@s, desenvolupada per un equip interdisciplinari de la Universitat de València i dirigida a joves amb el propòsit de trencar amb estereotips sexistes i amb la idea de l'"amor romàntic". D'altra banda, el 16 de novembre es va impartir en el Saló d'Actes del Centre Cívic del Port de Sagunt la conferència ‘Com saber si establisc relacions de parella saludables?’, a càrrec de la vicepresidenta de l'Associació PSIMA, Mavi Lorenzo, i de la subdirectora del programa CONTEXTO de la Universitat de València, Elena Terreros. En esta conferència es van tractar aspectes que porten a reflexionar sobre les relacions de parella.

*   [](http://www.facebook.com/sharer.php?u=https://aytosagunto.es/va/actualitat/la-regidora-d-igualtat-assitix-a-la-cloenda-de-la-segona-edicio-del-curs-de-krav-maga-per-a-dones/ "Facebook")
*   [](http://twitter.com/share?url=https://aytosagunto.es/va/actualitat/la-regidora-d-igualtat-assitix-a-la-cloenda-de-la-segona-edicio-del-curs-de-krav-maga-per-a-dones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidora-d-igualtat-assitix-a-la-cloenda-de-la-segona-edicio-del-curs-de-krav-maga-per-a-dones/ "Linked In")
*   [](mailto:?body=https://aytosagunto.es/va/actualitat/la-regidora-d-igualtat-assitix-a-la-cloenda-de-la-segona-edicio-del-curs-de-krav-maga-per-a-dones/)